pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ย้ำรัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทำงานต่อเนื่อง คุ้มครองความเป็นมนุษย์ให้เสมอภาคเท่าเทียม
วันเสาร์ที่ 30 มิถุนายน 2561
นายกฯ ย้ํารัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทํางานต่อเนื่อง คุ้มครองความเป็นมนุษย์ให้เสมอภาคเท่าเทียม
นายกฯ ย้ํารัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทํางานต่อเนื่อง คุ้มครองความเป็นมนุษย์ให้เสมอภาคเท่าเทียม
พลเอก ประยุทธ์ จันทร์โอชา นายกรัฐมนตรี กล่าวถึงกรณีที่กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจําปี 2561 (TIP Report 2018) โดยประเทศไทยได้รับการจัดอันดับดีขึ้นอยู่ที่ Tier 2 จากเดิมอยู่ที่ Tier 2 Watch List เมื่อปีที่แล้ว ว่า
"ในช่วง 10 ปีที่ผ่านมาสถานการณ์การค้ามนุษย์ของไทยมีแนวโน้มแย่ลงและถูกละเลย โดยในปี 2551 อันดับของไทยอยู่ที่ Tier 2 และตกลงมาอยู่ที่ Tier 2 Watch List ในปี 2553 จนถึงปี 2556 และตกลงอีกไปอยู่ที่ Tier 3 ในปี 2557 เมื่อรัฐบาลนี้เข้ามาจึงได้แก้ไขปัญหาอย่างจริงจังและต่อเนื่อง โดยประกาศให้ปัญหาการค้ามนุษย์เป็นวาระแห่งชาติที่ต้องเร่งแก้ไข ทําให้อันดับของไทยดีขึ้นเป็นลําดับ"
นายกรัฐมนตรีเน้นย้ําว่า รัฐบาลและทุกภาคส่วนทํางานกันอย่างหนักแม้จะเป็นเรื่องที่ยาก เพราะมีหลายปัจจัยเข้ามาเกี่ยวข้อง จนทําให้สหรัฐฯ เห็นถึงความจริงจัง ความพยายาม และความคืบหน้าในการแก้ไขปัญหา ทั้งในด้านการบังคับใช้กฎหมายและการดําเนินคดีกับผู้กระทําผิด การคุ้มครองดูแลผู้เสียหาย และการป้องกันการตกเป็นเหยื่อการค้ามนุษย์ พร้อมทั้งยืนยันว่าไทยพร้อมประสานความร่วมมือทั้งในประเทศและต่างประเทศอย่างใกล้ชิดต่อไป เพื่อผลักดันให้การแก้ไขปัญหาการค้ามนุษย์เกิดผลสําเร็จที่เป็นรูปธรรมมากยิ่งขึ้นในอนาคต
"นายกฯ กล่าวว่า แม้ไทยมีอันดับดีขึ้นแต่รัฐบาลจะยังคงมุ่งมั่นทํางานอย่างต่อเนื่อง เพื่อปกป้องคุ้มครองคนไทยและชาวต่างชาติในไทย ให้เสมอกันด้วยศักดิ์ศรีความเป็นมนุษย์ ตามหลักสิทธิมนุษยชนและหลักมนุษยธรรมที่เรายึดถือตลอดมา"
รัฐบาลไทย-ข่าวทำเนียบรัฐบาล-รมช.ก.อุตฯ ลงพื้นที่สุราษฏร์ธานีพบปะ รับฟังความคิดเห็นกลุ่มเกษตรแปรรูปในพื้นที่ อ.นาสาร ตามโครงการ ปั้นนักธุรกิจอุตฯเกษตรแปรรูปไทยตามแนวประชารัฐ
วันพฤหัสบดีที่ 19 เมษายน 2561
รมช.ก.อุตฯ ลงพื้นที่สุราษฏร์ธานีพบปะ รับฟังความคิดเห็นกลุ่มเกษตรแปรรูปในพื้นที่ อ.นาสาร ตามโครงการ ปั้นนักธุรกิจอุตฯเกษตรแปรรูปไทยตามแนวประชารัฐ
รัฐมนตรีช่วยว่าการกระทรวงอุตสาหกรรม ลงพื้นที่พบปะหารือ ติดตาม รับฟังประเด็นปัญหา และข้อเสนอแนะกับกลุ่มเกษตรแปรรูปในโครงการปั้นนักธุรกิจอุตสาหกรรมเกษตรแปรรูปไทย ตามแนวประชารัฐ ภายใต้ชื่อกลุ่ม "IYha เงาะอบแห้ง ชาผลไม้"  อําเภอนาสาร จังหวัดสุราษฎร์ธานี
วันนี้ (19 เมษายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะหารือ ติดตาม รับฟังประเด็นปัญหา และข้อเสนอแนะกับกลุ่มเกษตรแปรรูปในโครงการปั้นนักธุรกิจอุตสาหกรรมเกษตรแปรรูปไทย (SMEs เกษตร) ตามแนวประชารัฐ ภายใต้ชื่อกลุ่ม "IYha เงาะอบแห้ง ชาผลไม้" อําเภอนาสาร จังหวัดสุราษฎร์ธานี พร้อมพบปะเกษตรกร กว่า 200 ราย โดยมีนางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายจารุพันธุ์ จารโยภาส รองอธิบดีกรมส่งเสริมอุตสาหกรรม นายบุญสิทธิ์ เรืองผล อุตสาหกรรมจังหวัดสุราษฎร์ธานี ร่วมลงพื้นที่ โดยมีนายบรรเจิด สาริพัฒน์ นายอําเภอบ้านาสาร และนายสิทธิพร จริยพงศ์ รองประธานสภาเกษตรกรแห่งชาติ และประธานสภาเกษตรกรจังหวัดสุราษฎร์ธานี ให้การต้อนรับ
กลุ่ม "IYha เงาะอบแห้ง ชาผลไม้" อําเภอนาสาร จังหวัดสุราษฎร์ธานี เป็นกลุ่มเกษตรกรที่ริเริ่มการแปรรูปเงาะที่มีผลผลิตล้นตลาดให้เป็นผลิตภัณฑ์ที่มีมูลค่าเพิ่มในรูปแบบเงาะอบแห้ง ชาเงาะ ปัจจุบันได้รับความนิยมอย่างมากจากชาวต่างประเทศ โดยเฉพาะชาวจีน และออสเตรเลีย มียอดส่งออกกว่า 80 เปอร์เซ็นต์ ของผลผลิตทั้งหมด ซึ่งนับได้ว่ากลุ่มเกษตรกรบ้านนาสาร เป็นตัวอย่างของกลุ่มนักธุรกิจเกษตรแปรรูปของไทย
รัฐบาลไทย-ข่าวทำเนียบรัฐบาล-รองนายกรัฐมนตรี เข้าเฝ้า กราบนมัสการ สมเด็จพระสังฆราช
วันศุกร์ที่ 6 ตุลาคม 2560
รองนายกรัฐมนตรี เข้าเฝ้า กราบนมัสการ สมเด็จพระสังฆราช
รองนายกรัฐมนตรี เข้าเฝ้า กราบนมัสการ สมเด็จพระสังฆราช
วันนี้ (วันศุกร์ที่ 6 ต.ค. 2560) เวลา 16.00 น. พลเอก ธนะศักดิ์ ปฏิมาประกร รองนายกรัฐมนตรี เข้าเฝ้า กราบนมัสการ สมเด็จพระสังฆราช ที่ตําหนัก วัดราชบพิตรสถิตมหาสีมารามราชวรวิหาร เนื่องในโอกาส ที่ได้รับ มอบหมายและมอบอํานาจจากนายกรัฐมนตรีให้กํากับการบริหารราชการ สํานักงานพระพุทธศาสนาแห่งชาติ และในโอกาสนี้ได้ขอรับแนวทาง นโยบายที่จะทําให้พุทธศาสนาเป็นศาสนาประจําชาติ ที่เจริญรุ่งเรื่อง และมั่นคงสืบไป
รัฐบาลไทย-ข่าวทำเนียบรัฐบาล-กสร. เตือนนายจ้างแจ้งรายชื่อสารเคมีอันตรายภายใน 7 วัน
วันเสาร์ที่ 11 สิงหาคม 2561
กสร. เตือนนายจ้างแจ้งรายชื่อสารเคมีอันตรายภายใน 7 วัน
กรมสวัสดิการและคุ้มครองแรงงาน เตือนนายจ้างที่มีการใช้สารเคมีอันตราย ปฏิบัติตามกฎหมาย ความปลอดภัยแจ้งรายชื่อสารเคมีอันตรายภายใน 7 วัน นับแต่วันที่มีอยู่ในครอบครอง ฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับสารเคมีอันตราย พ.ศ.2556 กําหนดให้นายจ้างที่มีสารเคมีอันตรายอยู่ในครอบครอง ต้องจัดทําบัญชีรายชื่อสารเคมีอันตรายและรายละเอียดข้อมูลความปลอดภัยของสารเคมีอันตรายตามแบบที่กําหนด พร้อมทั้งแจ้งรายชื่อของสารเคมีอันตรายต่อกสร.ภายใน 7 วันนับแต่วันที่มีสารเคมีอันตรายอยู่ในครอบครอง
อธิบดีกสร. กล่าวเพิ่มเติมว่า หลังจากนั้นภายในเดือนมกราคมของทุกปีนายจ้างต้องแจ้งบัญชีรายชื่อสารเคมีอันตราย และรายละเอียดข้อมูลความปลอดภัยของสารเคมีอันตรายที่มีอยู่ในครอบครองต่อกสร. ด้วย จึงขอให้นายจ้างปฏิบัติให้ถูกต้องตามกฎหมาย หากฝ่าฝืนจะมีความผิดโดยมีโทษจําคุกไม่เกิน 1 ปี หรือปรับไม่เกิน 4 แสนบาท หรือทั้งจําทั้งปรับ กรณีต้องการทราบรายชื่อสารเคมีอันตรายหรือแบบแจ้งรายชื่อ สามารถดาวน์โหลดได้ที่ www.oshthai.org หากมีข้อสงสัยสามารถสอบถามได้ที่กองความปลอดภัยแรงงาน โทรศัพท์ 0 2448 9141
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารกระทรวงอุตสาหกรรม
วันพฤหัสบดีที่ 20 กุมภาพันธ์ 2563
ปลัดกอบชัยฯ เป็นประธานการประชุมผู้บริหารกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม เพื่อหารือแนวทางการดําเนินงานในปี 2563 ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (20 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม เพื่อหารือแนวทางการดําเนินงานในปี 2563 และติดตามผลการดําเนินงาน/โครงการปัญหาอุปสรรคในการดําเนินงานพร้อมร่วมกันหาแนวทางแก้ไข โดยมีผู้บริหารระดับสูง ของกรม รัฐวิสาหกิจ สถาบันเครือข่ายของกระทรวงอุตสาหกรรม เข้าร่วม
ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีรายงานความคืบหน้าความร่วมมือระหว่างสภาเจ้าพนักงานบังคับคดีระหว่างประเทศกับประเทศสมาชิกอาเซียน ณ สาธารณรัฐฝรั่งเศส
วันศุกร์ที่ 30 พฤศจิกายน 2561
กระทรวงยุติธรรม โดยกรมบังคับคดีรายงานความคืบหน้าความร่วมมือระหว่างสภาเจ้าพนักงานบังคับคดีระหว่างประเทศกับประเทศสมาชิกอาเซียน ณ สาธารณรัฐฝรั่งเศส
กระทรวงยุติธรรม โดยกรมบังคับคดีรายงานความคืบหน้าความร่วมมือระหว่างสภาเจ้าพนักงานบังคับคดีระหว่างประเทศกับประเทศสมาชิกอาเซียน ณ สาธารณรัฐฝรั่งเศส
เมื่อวันที่ 29 พฤศจิกายน 2561 เวลา 17.00 น. นางสาวรื่นวดี สุวรรณมงคล อธิบดีกรมบังคับคดี กรรมการสภาเจ้าพนักงานบังคับคดีระหว่างประเทศได้รายงานความคืบหน้าความร่วมมือระหว่างสภาเจ้าพนักงานบังคับคดีระหว่างประเทศกับประเทศสมาชิกอาเซียนต่อที่ประชุมประจําปีสภาเจ้าพนักงานบังคับคดีระหว่างประเทศ ณ Espace Niemeyer สาธารณรัฐฝรั่งเศส โดยมีความเห็นว่า มีทิศทางที่ดีขึ้นด้วยมีประเทศสมาชิกอาเซียนบางประเทศแสดงความสนใจต่อบทบาทของสภาเจ้าพนักงานบังคับคดีในการพัฒนาแนวทางปฎิบัติที่ดีของการบังคับคดีแพ่ง และการเสริมสร้างศักยภาพของเจ้าพนักงานบังคับคดีรวมทั้งแสดงความสนใจในการเข้าร่วมที่ประชุมประจําปีสภาเจ้าพนักงานบังคับคดีในฐานะผู้สังเกตการณ์
​     นอกจากนี้ ยังได้แจ้งต่อที่ประชุมว่า ปีหน้าประเทศไทยจะดํารงตําแหน่งประธานอาเซียน และกรมบังคับคดีจะได้จัดการประชุมระหว่างประเทศ เรื่องการบังคับคดีแพ่งภายใต้การเปลี่ยนแปลงทางเทคโนโลยีอย่างฉับพลัน (Civil enforcement under Disruptive Technology) ในระหว่างวันที่ 19 - 21 มีนาคม 2562 โดยมีพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดและกล่าวสุนทรพจน์ และจะเชิญประเทศสมาชิกอาเซียน สาธารณรัฐประชาชนจีน ญี่ปุ่น และสาธารณรัฐเกาหลีเข้าร่วมประชุม รวมทั้งจะเชิญ Mr. Marc Schmitz ประธานสภาเจ้าพนักงานบังคับคดีระหว่างประเทศเข้าร่วมประชุมด้วย อันจะเป็นโอกาสดีที่สภาเจ้าพนักงานบังคับคดีระหว่างประเทศและประเทศสมาชิกอาเซียน รวมทั้งสาธารณรัฐประชาชนจีน ญี่ปุ่น และสาธารณรัฐเกาหลีจะได้ร่วมมือกันและเชื่อมความสัมพันธ์ที่ดีระหว่างกัน
รัฐบาลไทย-ข่าวทำเนียบรัฐบาล-กระทรวงยุติธรรม เดินหน้ากำหนดกรอบปฏิบัติการด้านความมั่นคงปลอดภัยไซเบอร์
วันศุกร์ที่ 16 พฤศจิกายน 2561
กระทรวงยุติธรรม เดินหน้ากําหนดกรอบปฏิบัติการด้านความมั่นคงปลอดภัยไซเบอร์
กระทรวงยุติธรรม เดินหน้ากําหนดกรอบปฏิบัติการด้านความมั่นคงปลอดภัยไซเบอร์
ในวันพฤหัสบดีที่ ๑๕ พฤศจิกายน ๒๕๖๑ เวลา ๐๙.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์กระทรวงยุติธรรม ครั้งที่ ๑/๒๕๖๑ เพื่อพิจารณากําหนดกรอบระยะเวลาดําเนินงานการปรับปรุงแนวนโยบายและแนวปฏิบัติในการรักษาความมั่นคงปลอดภัยด้านสารสนเทศฯ ของกระทรวงยุติธรรม โดยมีผู้แทนจากสํานักงานพัฒนาธุรกรรมทางอิเล็กทรอนิกส์ (องค์การมหาชน) ผู้แทนจากสํานักงานพัฒนารัฐบาลดิจิทัล (องค์การมหาชน) และหน่วยงานในสังกัดกระทรวงยุติธรรม เข้าร่วมฯ ทั้งนี้ ที่ประชุมได้รับทราบการจัดทําแนวนโยบายและแนวปฏิบัติในการรักษาความมั่นคงปลอดภัยสารสนเทศฯ ภัยคุกคามที่แต่ละหน่วยงานพบเห็น ผลกระทบ การแก้ปัญหา และมาตรฐานการรักษาความปลอดภัย และความมั่นคงของระบบสารสนเทศ ของกระทรวงยุติธรรม รวมทั้ง การจัดตั้งทีม CERT (Computer Emergency Response Team) สําหรับกระทรวงยุติธรรม เพื่อเตรียมรับมือกับภัยคุกคามไซเบอร์ที่จะเกิดขึ้น
ในโอกาสนี้ ปลัดกระทรวงยุติธรรม กล่าวว่า ภายในปีนี้กระทรวงยุติธรรมจะปรับการทํางานเป็นระบบ E-Document ซึ่งการทํางานผ่านระบบสารสนเทศหรือระบบอิเล็กทรอนิกส์มากเท่าไหร่ ก็ยิ่งต้องสร้างระบบความปลอดภัยให้เข้มแข็งและมีประสิทธิภาพมากเท่านั้น ทั้งนี้ นอกจากจะมีระบบป้องกันที่ดี มีผู้เชี่ยวชาญด้านความมั่นคงปลอดภัยไซเบอร์แล้ว บุคลากรในหน่วยงานก็เป็นหนึ่งฟันเฟืองสําคัญที่จะช่วยรักษาความปลอดภัยของข้อมูลในองค์กรด้วย
รัฐบาลไทย-ข่าวทำเนียบรัฐบาล-ล้างมือบ่อยๆ และไม่นำมือมาสัมผัสใบหน้า ลดการติดเชื้อ
วันศุกร์ที่ 24 เมษายน 2563
ล้างมือบ่อยๆ และไม่นํามือมาสัมผัสใบหน้า ลดการติดเชื้อ
วิธีนี้ช่วยลดการติดเชื้อได้มาก
ล้างมือบ่อยๆ และไม่นํามือมาสัมผัสใบหน้า ลดการติดเชื้อ
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษให้แก่ผู้เข้ารับการอบรม "หลักสูตรหลักประจำ" ตามพระราโชบาย รุ่นที่ ๑/๖๑ ในการฝึกอบรมจิตอาสา ๙๐๔ ครั้งที่ ๔
วันจันทร์ที่ 19 มีนาคม 2561
ม.ล.ปนัดดาฯ ปาฐกถาพิเศษให้แก่ผู้เข้ารับการอบรม "หลักสูตรหลักประจํา" ตามพระราโชบาย รุ่นที่ ๑/๖๑ ในการฝึกอบรมจิตอาสา ๙๐๔ ครั้งที่ ๔
ม.ล.ปนัดดาฯ ปาฐกถาพิเศษให้แก่ผู้เข้ารับการอบรม "หลักสูตรหลักประจํา" ตามพระราโชบาย รุ่นที่ ๑/๖๑ ในการฝึกอบรมจิตอาสา ๙๐๔ ครั้งที่ ๔
เมื่อวันอาทิตย์ที่ ๑๘ มีนาคม ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
กล่าวปาฐกถาพิเศษทางวิชาการให้แก่ผู้เข้ารับการอบรม “หลักสูตรหลักประจํา” ตามพระราโชบาย รุ่นที่ ๑/๖๑
ในการฝึกอบรมจิตอาสา ๙๐๔ ครั้งที่ ๔ ในการฝึกอบรมจิตอาสา ณ กองพันฝึกส่วนหลัง
เขตพระราชฐานในพระองค์ฯ ถนนวิภาวดีรังสิต กรุงเทพฯ
ม.ล.ปนัดดาฯ กล่าวว่า “นับเป็นพระมหากรุณาธิคุณปกเกล้าปกกระหม่อม ที่ได้มาปฏิบัติหน้าที่
บรรยายพิเศษ เป็นครั้งที่ ๔ ซึ่งเป็นวันสุดท้าย ในเรื่องที่ประชาชนชาวไทยมีความรักและหวงแหน
มีความภาคภูมิใจ ที่ได้เกิดมาเป็นคนไทยใต้ร่มพระบารมี สมเด็จพระเจ้าอยู่หัวมหาวชิราลงกรณ
บดินทรเทพยวรางกูร รัชกาลที่ 10 ทรงเป็นแรงบันดาลใจให้กับปวงชนชาวไทย ให้เราทุกคนได้ปฏิบัติดี
ปฏิบัติชอบรําลึกในพระราชดํารัสคําสอนของพระองค์ท่านว่า การทําความดีนอกจากจะเป็นศักดิ์เป็นศรี
แก่บุคคลผู้กระทํายังจะก่อให้เกิดประโยชน์สุขแก่ประเทศชาติ และประชาชนโดยรวม พระองค์ท่าน
ได้ทรงมีพระราชดํารัสขอให้ลูกหลานเยาวชน ครูอาจารย์ ร่วมกันสร้างพลังแห่งความเป็นนักการศึกษาที่ดี
มีความเพียร เพื่อเป็นพื้นฐานสําคัญแห่งการดํารงชีวิตสู่ความสําเร็จ ยึดถือปรัชญาชีวิตความพอเพียง
บุคคลที่ดีมีปัญญาย่อมไม่หลงลืมตัว แต่จะเป็นสุภาพชนเพื่อรักษาชื่อเสียงเกียรติยศของประเทศไทย
เฉกเช่นบรรพบุรุษที่ได้ปฏิบัติบําเพ็ญไว้แก่ลูกหลาน และมีความรักสมัครสมานเกิดความร่มเย็นเป็นสุข
กับบ้านเมืองไทยด้วยพระบุญญาบารมี สมเด็จพระเจ้าอยู่หัวมหาวชิราลงกรณ บดินทรเทพยวรางกูร
นับตั้งแต่พระองค์ยังทรงดํารงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร
พระองค์ทรงมีพระราชปณิธานอันแน่วแน่มั่นคงในการสืบสานตามรอยพระยุคลบาท
พระบาทสมเด็จพระปรมินทรมหาภูมิพลอดุลยเดช ทรงยึดหลักทศพิธราชธรรม
ในการครองแผ่นดินโดยธรรม เพื่อประโยชน์สุขแห่งมหาชนชาวสยาม ตามรอยพระยุคลบาท
สมเด็จพระบรมชนกนาถ พระองค์ได้ทรงทุ่มเทพระวรกายและพระสติปัญญา
ประกอบพระราชกรณียกิจน้อยใหญ่ตามแนวพระราชดําริ
ได้ทรงมีพระบรมราโชวาทที่ถือเป็นหัวใจของการครองตน ครองคน และครองงาน ความว่า
“ทุกคนที่ร่วมงานกันหรืออยู่ร่วมกันเป็นสังคม จําเป็นต้องพึ่งพาอาศัยกัน
ไม่มีผู้หนึ่งผู้ใดจะอยู่ได้ หรือทํางานให้สําเร็จได้โดยลําพังตนเอง ถ้าแต่ละคนจะมีทัศนคติ ดังนี้
และพยายามสร้างความสัมพันธ์ที่ดีต่อกันให้แน่นแฟ้น การร่วมงานและการอยู่ร่วมกัน ย่อมเป็นไปโดยราบรื่น
และมั่นคง เป็นผลดีทั้งแก่บุคคล แก่งาน และแก่สังคมส่วนรวม ถือเป็นพระบรมราโชวาท
ที่ตรงกับพระราชจริยวัตรที่ทรงเป็นแบบอย่างและกําลังใจพระราชทานแก่พสกนิกรชาวไทยมาตราบจนปัจจุบัน”
โอกาสนี้ ม.ล.ปนัดดาฯ ได้อํานวยพรแด่จิตอาสาทุกคนได้มีสุขภาพพลานามัยแข็งแรง มีความสุขุมรอบคอบ
มีความสุขและความสําเร็จในภาระหน้าที่รับผิดชอบ สัมฤทธิ์ผลสมดั่งพระราชปณิธาน
ของสมเด็จพระเจ้าอยู่หัว รัชกาลที่ 10 พระผู้ทรงเป็นมิ่งขวัญของปวงประชาราษฎร์สืบไป
รัฐบาลไทย-ข่าวทำเนียบรัฐบาล-ก.อุต จับมือ จิตอาสาใหญ่พระราชทาน 904 วปร. มอบอุปกรณ์ช่วยพ่นยาโรคหอบหืด จำนวน 1,000 ชุดให้ รพ.ธรรมศาสตร์
วันศุกร์ที่ 23 สิงหาคม 2562
ก.อุต จับมือ จิตอาสาใหญ่พระราชทาน 904 วปร. มอบอุปกรณ์ช่วยพ่นยาโรคหอบหืด จํานวน 1,000 ชุดให้ รพ.ธรรมศาสตร์
นายสุรพล ชามาตย์ รองปลัดกระทรวงอุตสาหกรรม มอบอุปกรณ์ช่วยพ่นยาโรคหอบหืด จํานวน 1,000 ชุดให้ศูนย์อํานวยการใหญ่จิตอาสาพระราชทาน (ศอญ.จอส.904 วปร.)
วันนี้ (23 สิงหาคม 2562) เวลา 09.45 น. นายสุรพล ชามาตย์ รองปลัดกระทรวงอุตสาหกรรม พร้อมด้วย นายเกรียงศักดิ์ วงศ์พร้อมรัตน์ ผู้อํานวยการสถาบันพลาสติก และผู้แทนสํานักงานเศรษฐกิจอุตสาหกรรม มอบอุปกรณ์ช่วยพ่นยาโรคหอบหืด จํานวน 1,000 ชุดให้ศูนย์อํานวยการใหญ่จิตอาสาพระราชทาน (ศอญ.จอส.904 วปร.) โดยมี พล.ร.อ.ปวิตร รุจิเทศ ผอ.ศอญ.จอส.904 วปร. ได้ส่งมอบให้กับโรงพยาบาลธรรมศาสตร์เฉลิมพระเกียรติ นําอุปกรณ์ดังกล่าวไปใช้รักษาและแจกจ่ายแก่ผู้ป่วยที่ยากไร้ ซึ่งมีรศ.นพ.พฤหัส ต่ออุดม ผู้อํานวยการโรงพยาบาลธรรมศาสตร์ฯ เป็นผู้รับมอบ ณ ห้องประชุม 1 ศอญ.จอส.904 วปร. เขตพระราชฐานเขาดินวนา
กิจกรรมดังกล่าวอยู่ภายใต้โครงการ “ปันรัก ปันลมหายใจ นวัตกรรมไทยเพื่อลมหายใจน้อง” ซึ่งเป็น 1 ใน 21 โครงการด้านจิตอาสาของกระทรวงอุตสาหกรรม
รัฐบาลไทย-ข่าวทำเนียบรัฐบาล-ชี้แจงกรณีการจ่ายเงินชดเชยเยียวยาน้ำท่วมของ จ.อยุธยา
วันจันทร์ที่ 2 เมษายน 2561
ชี้แจงกรณีการจ่ายเงินชดเชยเยียวยาน้ําท่วมของ จ.อยุธยา
ชี้แจงกรณีการจ่ายเงินชดเชยเยียวยาน้ําท่วมของ จ.อยุธยา
จากกรณีสื่อนําเสนอข่าวกรณี ผู้ใช้เฟซบุ๊กรายหนึ่งโพสต์สอบถามในกลุ่ม “คนรักอยุธยา” ถึงการจ่ายเงินชดเชยเยียวยาน้ําท่วมของ จ.อยุธยา จากสถานการณ์อุทกภัยปี 2560
นายนิสิต จันทร์สมวงศ์ โฆษกกระทรวงมหาดไทย กล่าวว่า จากกรณีดังกล่าว นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา ได้ให้ข้อเท็จจริง ดังนี้
1. การให้ความช่วยเหลือราษฎรผู้ได้รับผลกระทบจากอุทกภัย ครัวเรือนละ 3,000 บาท ตามมติคณะรัฐมนตรี และอนุมัติงบประมาณรายจ่ายประจําปีงบประมาณ พ.ศ. 2561 งบกลาง รายการเงินสํารองรายจ่ายเพื่อกรณีฉุกเฉินหรือจําเป็น และได้ดําเนินการให้ความช่วยเหลือเรียบร้อยแล้ว ดังนี้
1.1 กรณีพายุตาลัส และเซินกา (ช่วงภัย วันที่ 5 กรกฎาคม ถึง วันที่ 15 สิงหาคม 2560) ตามมติคณะรัฐมนตรีเมื่อวันที่ 8 สิงหาคม 2560 จํานวน 1 อําเภอ คือ อําเภอเสนา เกษตรกร จํานวน 480 ราย
1.2 กรณีพายุทกซูรี (ช่วงภัย วันที่ 16 สิงหาคม ถึง วันที่ 30 ตุลาคม 2560) ตามมติคณะรัฐมนตรีเมื่อวันที่ 7 พฤศจิกายน 2560 จํานวน 11 อําเภอ ประกอบด้วย อําเภอเสนา บางปะหัน บางซ้าย บางปะอิน ผักไห่ ลาดบัวหลวง พระนครศรีอยุธยา มหาราช บางบาล บ้านแพรก บางไทร เกษตรกร จํานวน 16,375 ราย
2. การให้ความช่วยเหลือผู้ประสบภัย ตามระเบียบกระทรวงการคลังว่าด้วยเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน (ด้านการเกษตร) คณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) ได้จัดประชุมและพิจารณาการให้ความช่วยเหลือเกษตรที่ประสบอุทกภัย จํานวน 5 ครั้ง สรุปให้ความช่วยเหลือ ดังนี้
2.1 คณะกรรมการให้ความช่วยเหลือผู้ประสบภัยพิบัติจังหวัด พิจารณาให้ความช่วยเหลือ เมื่อวันที่ 13 พฤศจิกายน 2560 โดยใช้จ่ายเงินทดรองราชการอํานาจของผู้ว่าราชการจังหวัด เพื่อช่วยเหลือเกษตรกรอําเภอเสนา จํานวน 90 ราย (ด้านพืช 89 ราย ด้านประมง 1 ราย) ในวงเงิน 710,675.25 บาท
2.2 คณะกรรมการให้ความช่วยเหลือผู้ประสบภัยพิบัติจังหวัด พิจารณาให้ความช่วยเหลือ เมื่อวันที่ 9 มีนาคม 2561 เพื่อช่วยเหลือเกษตรกร จํานวน 1,336 ราย เป็นเงิน 5,896,996.50 บาท และได้ส่งขอใช้เงินทดรองราชการของกระทรวงเกษตรและสหกรณ์ เมื่อวันที่ 22 มีนาคม 2561
2.3 คณะกรรมการให้ความช่วยเหลือผู้ประสบภัยพิบัติจังหวัด จะพิจารณาการให้ความช่วยเหลือด้านประมงของอําเภอลาดบัวหลวงและอําเภอผักไห่ จํานวน 116 ราย ในวันที่ 2 เมษายน 2561 และจะสรุปเพื่อขอใช้จ่ายเงินทดรองราชการไปยังกระทรวงเกษตรและสหกรณ์ ภายในวันที่ 4 เมษายน 2561
ทั้งนี้ ขอเรียนว่าทางราชการได้ให้ความสําคัญในการฟื้นฟูบูรณะทรัพย์สินของประชาชน และการดํารงชีวิตของพี่น้องประชาชนที่ประสบอุทกภัย ซึ่งจะได้เร่งดําเนินการจ่ายเงินชดเชยแก่เกษตรกรที่ได้รับผลกระทบตามหลักเกณฑ์ที่กําหนดต่อไป.
รัฐบาลไทย-ข่าวทำเนียบรัฐบาล-“บิ๊กอู๋” จับมือ ILO ขยายความร่วมมือด้านแรงงานและสังคม
วันอังคารที่ 23 มกราคม 2561
“บิ๊กอู๋” จับมือ ILO ขยายความร่วมมือด้านแรงงานและสังคม
รมว.แรงงาน ให้การต้อนรับ นายเกรม บักเลย์ ผู้อํานวยการสํานักงานแรงงานระหว่างประเทศ (ILO) ประจําประเทศไทย กัมพูชา และลาว หารือขยายความร่วมมือด้านแรงงานและสังคม
วันที่ ๒๓ มกราคม ๒๕๖๑ เวลา ๑๔.๐๐ น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นายเกรม บักเลย์ (Mr.Graeme Buckley) ผู้อํานวยการสํานักงานแรงงานระหว่างประเทศ (ILO) ประจําประเทศไทย กัมพูชา และลาว พร้อมคณะ ที่มาเข้าเยี่ยมคารวะและหารือข้อราชการด้านแรงงาน เพื่อขยายความร่วมมือระหว่างกันในด้านแรงงานและสังคม ณ ห้องรับรองรัฐมนตรีว่าการกระทรวงแรงงาน ชั้น ๖ อาคารกระทรวงแรงงาน โดยกล่าวว่า กระทรวงแรงงานมีความยินดีเป็นอย่างยิ่งที่ได้ร่วมมือกับ ILO ในการดําเนินโครงการด้านแรงงานต่างๆ โดยเฉพาะโครงการ Ship to Shore Rights ซึ่งเป็นโครงการที่ได้รับการสนับสนุนจากสหภาพยุโรป (EU) เพื่อยกระดับสถานการณ์ด้านแรงงานประมงในประเทศไทย การขจัดปัญหาการค้ามนุษย์ การใช้แรงงานบังคับ และการใช้แรงงานเด็กในรูปแบบที่เลวร้ายในภาคประมง ซึ่งประเด็นดังกล่าว รัฐบาลได้ให้ความสําคัญเป็นอย่างมาก และมีนโยบายเร่งแก้ปัญหาโดยเร็ว
พล.ต.อ. อดุลย์ฯ กล่าวต่อว่า นอกจากนี้ ยังได้หารือเกี่ยวกับการดําเนินงานที่เกี่ยวข้องกับโครงการส่งเสริมและคุ้มครองสิทธิแรงงานข้ามชาติ (TRIANGLE in ASEAN) ที่มีวัตถุประสงค์เพื่อส่งเสริมให้แรงงานข้ามชาติมีการโยกย้ายถิ่นฐานอย่างปลอดภัย แรงงานที่ทํางานในประเทศไทยมีคุณภาพชีวิตที่ดีขึ้น ซึ่งจะช่วยยกระดับมาตรฐานแรงงานของประเทศไทยให้สอดคล้องกับมาตรฐานแรงงานระหว่างประเทศ รวมถึงความคืบหน้าในการดําเนินการเพื่อให้สัตยาบันอนุสัญญา ILO เพิ่มเติมในฉบับที่ ๑๘๘ (C188) ว่าด้วยการทํางานในภาคประมง ค.ศ. ๒๐๐๗ และพิธีสารฉบับที่ ๒๙ ว่าด้วยแรงงานบังคับ ค.ศ.๒๐๑๔ (P๒๙) ที่อยู่ระหว่างขั้นตอนการพิจารณาร่างพระราชบัญญัติแรงงานบังคับ พ.ศ. ... เพื่อให้มีบทบัญญัติที่สอดคล้องกับพิธีสาร และเข้าสู่กระบวนการทางกฎหมายต่อไป
--------------------------------
รัฐบาลไทย-ข่าวทำเนียบรัฐบาล-กระทรวงเกษตรฯ ส่งเสริมการเกษตรแบบแปลงใหญ่
วันจันทร์ที่ 8 ตุลาคม 2561
กระทรวงเกษตรฯ ส่งเสริมการเกษตรแบบแปลงใหญ่
กระทรวงเกษตรฯ ส่งเสริมการเกษตรแบบแปลงใหญ่ พร้อมสนับสนุนการรวมกลุ่ม เพื่อสร้างความเข้มแข็งให้แก่สมาชิก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานของสหกรณ์การเกษตรท่ายาง จํากัด (โครงการเกษตรทองแปลงใหญ่กล้วยหอม) ณ ต.ท่ายาง อ.ท่ายาง จ.เพชรบุรี ว่า สหกรณ์การเกษตรท่ายาง จํากัด ดําเนินการรวบรวมผลิตผลกล้วยหอมปลอดสารพิษเพื่อการส่งออกไปยังประเทศญี่ปุ่น ได้ตั้งแต่ปี 2535 ซึ่งในขณะนั้นกระทรวงเกษตรและสหกรณ์ โดยกรมส่งเสริมสหกรณ์ ได้หารือร่วมกับสหกรณ์ผู้บริโภคโตโต้ประเทศญี่ปุ่น พิจารณาเห็นว่าประเทศญี่ปุ่นมีความต้องการบริโภคกล้วยหอมทองปลอดสารพิษ จึงกําหนดนําเข้ากล้วยหอมทองปลอดสารพิษจากสหกรณ์ เพื่อส่งขายให้กับผู้บริโภคประเทศญี่ปุ่น ซึ่งกระทรวงเกษตรฯ โดยกรมวิชาการเกษตรได้เข้าไปช่วยดูในเรื่องการควบคุมอุณหภูมิกล้วยหอมทองตลอดระยะเวลาการขนส่งถึงปลายทาง ทําให้สามารถส่งออกกล้วยหอมทองปลอดสารพิษให้แก่ประเทศญี่ปุ่นได้สําเร็จ จากในระยะแรกส่งออกเดือนละ 6 ตัน ต่อมามีการทําสัญญาซื้อ-ขาย และต่อสัญญากันปีต่อปี รวมทั้งได้มีการเพิ่มปริมาณการส่งออกขึ้นเรื่อย ๆ จนถึงปัจจุบัน
ทั้งนี้ สหกรณ์ได้ดําเนินการรวบรวมผลผลิต มีการส่งเสริมวางแผนการปลูก รวบรวม ขบวนการผลิต การวางแผนด้านการตลาด อีกทั้งยังส่งเสริมให้สมาชิกมีตลาดรับซื้อที่มั่นคง สามารถจําหน่ายกล้วยกล้วยหอมได้ในราคายุติธรรม และร่วมกันพัฒนาคุณภาพกล้วยหอมอย่างต่อเนื่อง ซึ่งผลตอบแทนสมาชิกที่เข้าโครงการกล้วยหอมทอง อาทิ การรับซื้อกล้วยในราคาประกัน เงินกู้ดอกเบี้ยต่ํา เงินเฉลี่ยคืนจากยอดขายกล้วยของสมาชิก และความช่วยเหลือกรณีได้รับความเสียหายจากภัยธรรมชาติ ในกรณีที่กล้วยยังไม่สามารถเก็บเกี่ยวผลผลิตได้ โดยให้ความช่วยเหลือ ไร่ละ 2,000 บาท
“กระทรวงเกษตรฯ ได้มีการส่งเสริมการเกษตรแบบแปลงใหญ่ โดยในพื้นที่จังหวัดเพชรบุรี ดําเนินงานโครงการส่งเสริมการเกษตรแบบแปลงใหญ่ จํานวน 47 แปลง มีพื้นที่รวม 43,021-2-58 ไร่ เกษตรกร 2,788 ราย มีจํานวนชนิดสินค้า 11 ชนิดสินค้า โดยมีแปลงใหญ่กล้อยหอมทอง จํานวน 3 แปลง ซึ่งกระทรวงเกษตรฯ ได้มีการถ่ายทอดความรู้ ทั้งในเรื่องงานวิจัยและนวัตกรรม การสนับสนุนปัจจัยการผลิต ทั้งเครื่องจักรกลและแหล่งน้ํา การยกระดับมาตรฐานและเพิ่มมูลค่าสินค้า การเชื่อมโยงตลาด และการพัฒนาเกษตรกรสู่Smart Farmer เพื่อให้เกษตรกรมีความเข้มแข็งต่อไป” นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรุงเทพมหานครชี้แจงกรณี บีทีเอสเก็บค่าโดยสารเพิ่ม ในสถานีที่ยังสร้างไม่เสร็จ
วันจันทร์ที่ 27 สิงหาคม 2561
กรุงเทพมหานครชี้แจงกรณี บีทีเอสเก็บค่าโดยสารเพิ่ม ในสถานีที่ยังสร้างไม่เสร็จ
กทม.ชี้แจงกรณี BTS เก็บค่าโดยสารเพิ่มในสถานีที่ยังสร้างไม่เสร็จ โดย BTSC กําหนดโครงสร้างอัตราค่าโดยสารตามระยะทาง ซึ่งกรณีที่ BTS จัดเก็บค่าโดยสารเพิ่มใน 2 สถานี แม้ปัจจุบันจะยังไม่มีตัวสถานี แต่อยู่ในระบบของรถไฟฟ้า BTS
วันที่ 26 สิงหาคม 2561 นายภัทรุตม์ ทรรทรานนท์ ปลัดกรุงเทพมหานคร และนายธนูชัย หุ่นนิวัฒน์ ผู้อํานวยการสํานักการจราจรและขนส่ง กรุงเทพมหานคร ชี้แจงประเด็น กระแสคัดค้านบีทีเอสเก็บค่าโดยสารเพิ่มในสถานีที่ยังสร้างไม่เสร็จ ตามที่เว็บไซต์มติชนสอบถามความเห็นประชาชนจากกรณีบีทีเอสเก็บเงินเพิ่มใน 2 สถานี (สถานีศึกษาวิทยาและเสนาร่วม) โดยที่สถานียังสร้างไม่เสร็จ ซึ่งผลการสํารวจความเห็นปรากฏว่า ประชาชนร้อยละ 95 ไม่เห็นด้วยกับการเก็บเงินเพิ่มในสถานีดังกล่าว ขณะเดียวกันความเห็นในโซเชียลมีเดียและเว็บไซต์ชื่อดังมีการแสดงความคิดเห็นคัดค้านการปรับเพิ่มราคาค่าโดยสาร โดยความเห็นส่วนใหญ่มองว่าเป็นการเอาเปรียบผู้โดยสาร
ผู้อํานวยการสํานักการจราจรและขนส่ง กรุงเทพมหานคร ขอเรียนชี้แจงข้อเท็จจริง ดังนี้
ตามสัญญาสัมปทานการเดินรถไฟฟ้าบีทีเอส ที่กรุงเทพมหานครให้บริษัท ระบบขนส่งมวลชนกรุงเทพ จํากัด (มหาชน) หรือ BTSC เป็นผู้บริหารและจัดการเดินรถนั้น ได้กําหนดโครงสร้างอัตราค่าโดยสารตามระยะทาง ซึ่งกรณีที่รถไฟฟ้าบีทีเอสมีการจัดเก็บค่าโดยสารเพิ่มใน 2 สถานี คือ สถานีศึกษาวิทยา (S4) และสถานีเสนาร่วม (N6) แม้ปัจจุบันจะยังไม่มีตัวสถานี แต่อยู่ในระบบของรถไฟฟ้าบีทีเอส จึงต้องจัดเก็บค่าโดยสารตามระยะทางที่เกิดขึ้นจริง โดยสถานีศึกษาวิทยา (S4) อยู่ระหว่างสถานีช่องนนทรี (S3) กับสถานีสุรศักดิ์ (S5) มีระยะห่างระหว่าง S3 กับ S5 ประมาณ 1.7 กิโลเมตร ส่วนสถานีเสนาร่วม (N6) อยู่ระหว่างสถานีอารีย์ (N5) กับสถานีสะพานควาย (N7) มีระยะห่างระหว่าง N5 กับ N7 ประมาณ 2.3 กิโลเมตร ดังนั้น จึงทําให้ราคาค่าโดยสารรถไฟฟ้าบีทีเอสจาก S3 ไป S5 และจาก N5 ไป N7 ค่อนข้างก้าวกระโดด เพราะระยะทางที่ยาวกว่าปกติ ซึ่งตามปกติสถานีทั่วไปของรถไฟฟ้าบีทีเอสจะมีระยะห่างกันประมาณ 1 กิโลเมตร/สถานี เท่านั้น
อย่างไรก็ตาม ปัจจุบัน BTSC ได้ทําเรื่องขออนุญาตก่อสร้างสถานีศึกษาวิทยา (S4) และผ่านการพิจารณาจากคณะกรรมการผู้ชํานาญการฯ ของสํานักงานนโยบายและแผนทรัพยากรธรรมชาติและสิ่งแวดล้อม (สผ.) แล้ว อยู่ระหว่างเตรียมนําเสนอเข้าที่ประชุมคณะกรรมการสิ่งแวดล้อมแห่งชาติ (กก.วล.) ประมาณเดือนตุลาคม 2561 หากผ่านการพิจารณาแล้ว BTSC จึงจะเริ่มดําเนินการก่อสร้างได้ ส่วนสถานี เสนาร่วม (N6) BTSC อยู่ระหว่างการศึกษาวิเคราะห์ความเหมาะสมของการก่อสร้าง
------------------------------